KOHLi
హిట్‌ వికెట్‌గా వెనుదిరిగిన కోహ్లీ
రాజ్‌కోట్‌: ఇంగ్లండ్‌తో జరుగుతున్న తొలి టెస్టులో టీమిండియా కెప్టెన్‌ కోహ్లీ 95 బంతులు ఆడి 5 బౌండరీలతో 40 పరుగులు చేయగా దురదృష్టం వెంటాడింది.కాగా క్రీజులో కుదురుకున్నట్లుగా కనిపించిన కోహ్లీ హిట్‌ వికెట్‌గా వెనుదిరిగాడు.భారత తొలి ఇన్నింగ్స్‌లో భాగంగా శనివారం నాలుగవ రోజు ఆటలో ఇంగ్లండ్‌ స్పిన్నర్‌ రషీద్‌ వేసిన 119 ఓవర్‌లో మూడవ బంతిని కోహ్లీ మిడ్‌ వికెట్‌ మీదుగా ఆడాడు.అయితే అప్పటికే కోహ్లీ ఎడమ కాలు బెయిల్స్‌ను తాకడంతో అది కింద పడిపోయింది.కాగా ఈ విషయాన్ని గమనించని కోహ్లీ సాధారణంగానే సింగిల్‌ కోసం క్రీజును సగం దాటేసి వెళ్లిపోయాడు.ఇంగ్లండ్‌ శిబిరంలో సంతోషం చూసిన తరువాత కాని కోహ్లీకి తాను ఔటయ్యానన్న సంగతి తెలియలేదు.ఇదిలా ఉండగా,ఈ రోజు ఆటలో కోహ్లీకి ముందు అజింక్యా రహానే బౌల్డ్‌గా వెనుదిరిగాడు.ఇంగ్లండ్‌ స్పిన్నర్‌ జాఫర్‌్‌ అన్సారీ బౌలింగ్‌ లో బంతిని మీదుగా లాక్కొని రహానే ఔటయ్యాడు.కాగా మరోవైపు టెస్టుల్లో ఒక భారత ఆటగాడు ఇలా హిట్‌ వికెట్‌గా పెవిలియన్‌కు చేరాడు.ఇదిలా ఉండగా,ఇలా ఔటైన భారత టెస్టు కెప్టెన్లలో కోహ్లీ రెండవ వాడు.అంతకు ముందు అమర్‌నాథ్‌ ఒక్కడే హిట్‌ వికెట్‌గా ఔటైన టీమిండియా కెప్టెన్‌.